hotchpotch/miracl-hf-unified huggingface dataset:
Iso Kilpilammi
Iso Kilpilammi on Kanta-Hämeessä Hämeenlinnassa Könnölän kylässää sijaitseva lampi.
Lammen pinta-ala on 1,7 hehtaaria ja se on 200 metriä pitkä ja 150 metriä leveä. Lampi jää yhdessä muiden järvien kanssa Porttilanharjun ja Vinjalamminharjun sisältävän harjujakson eteläpuolella olevalle alueelle. Sen rantaviivan pituus on 550 metriä ja sen rannat ovat suota. Lammen itäpuolella sijaitsee kuitenkin pelto, jonka pelto-ojaan lammesta kaivettu laskuoja on johdettu.
Lampi sijaitsee Kokemäenjoen vesistössä Vanajan reitin valuma-alueella Räikälänjoen valuma-alueeseen, johon Alajoen valuma-alue kuuluu. Lammen vedenpinnan korkeus on 118,2 metriä mpy. Lampeen laskee Pikku Kilpilammi ja siitä laskee oma laskuoja Emälammiin.
Vuoden 1855−1856 Kalmbergin kartastossa lammen kohdalle oli kirjoitettu nimeksi ”Suolampi” ja Pikku Kilpilammin kohdalle ”Kilpilampi”. Lammet kuuluivat tuolloin Könnölän talon vaikutuspiiriin. 
Vuoden 1960 peruskartassa oli lammen viereen raivattu pieni peltotilkku, joka laajeni vuoden 1979 jälkeen muihin peltopalstoihin kiinni.
Pikku Kilpilammi
Pikku Kilpilammi on Kanta-Hämeessä Hämeenlinnassa Könnölässä sijaitseva lampi.
Lammen pinta-ala on 1,0 hehtaaria ja se on 150 metriä pitkä ja 100 metriä leveä. Lampi jää yhdessä muiden järvien kanssa Porttilanharjun ja Vinjalamminharjun sisältävän harjujakson eteläpuolella olevalle alueelle. Sen rantaviivan pituus on 400 metriä ja sen rannat ovat suota. Lampi on autio eikä sinne mene tietä.
Lampi sijaitsee Kokemäenjoen vesistössä Vanajan reitin valuma-alueella Räikälänjoen valuma-alueeseen, johon Alajoen valuma-alue kuuluu. Lammen vedenpinnan korkeus on 118,8 metriä mpy. Lammesta on johdettu oja Isoon Kilpilampeen.
Vuoden 1855−1856 Kalmbergin kartastossa Ison Kilpilammen kohdalle oli kirjoitettu nimeksi ”Suolampi” ja Pikku Kilpilammin kohdalle ”Kilpilampi”. Lammet kuuluivat tuolloin Könnölän talon vaikutuspiiriin.
Löyttylammi (Hämeenlinna)
Löyttylammi on Kanta-Hämeessä Hämeenlinnassa Könnölän kylän lähellä sijaitseva lampi.
Lammen pinta-ala on 0,8 hehtaaria ja se on 200 metriä pitkä ja 100 metriä leveä. Sen rantaviivan pituus on 400 metriä ja sen rannat ovat soistuvaa metsämaata Lampi on autio, mutta sinne tulee kärrypolku yhdystieltä 13661.
Lampi sijaitsee Kokemäenjoen vesistössä Vanajan reitin valuma-alueella Räikälänjoen valuma-alueeseen, johon Alajoen valuma-alue kuuluu. Lammen vedenpinnan korkeus on 132,3 metriä mpy. Lampeen on johdettu neljä metsäojaa, jotka tuovat siihen ojitettujen soiden kuivatusvesiä. Sen koillispäästä lähtee Sonnanoja, joka virtaa luontaisena ja laskee parin kilometrin päässä Takajärven Könnönlahteen.
Väärälammi (Hämeenlinna, Könnölä)
Väärälammi on Kanta-Hämeessä Hämeenlinnassa Könnölän kylän lähellä sijaitseva lampi.
Lammen pinta-ala on 1,3 hehtaaria ja se on 250 metriä pitkä ja 150 metriä leveä. Lampi jää yhdessä muiden järvien kanssa Metsolanharjun ja Porttilanharjun sisältävän eteläpuolelle. Sen rantaviivan pituus on 650 metriä ja sen rannat ovat suota. Lampi on autio eikä sinne tule tietä.
Lampi sijaitsee Kokemäenjoen vesistössä Vanajan reitin valuma-alueella Räikälänjoen valuma-alueeseen, johon Alajoen valuma-alue kuuluu. Lammen vedenpinnan korkeus on 125,7 metriä mpy. Siihen laskee mitkä metsäoja, jonka valuma-alueella ovat esimerkiksi Ahvenlammi ja Luokkalammi. Lammen oma laskuoja laskee 250 metrin päähhän Emälammiin.
Ahvenlammi (Hämeenlinna)
Ahvenlammi on Kanta-Hämeessä Hämeenlinnassa Könnölän kylän lähellä sijaitseva lampi.
Lammen pinta-ala on 1,5 hehtaaria ja se on 200 metriä pitkä ja 100 metriä leveä. Lampi jää yhdessä muiden järvien kanssa Metsolanharjun ja Porttilanharjun sisältävän harjujakson eteläpuolelle. Sen rantaviivan pituus on 500 metriä ja sen rannat ovat suota.
Lampi sijaitsee Kokemäenjoen vesistössä Vanajan reitin valuma-alueella Räikälänjoen valuma-alueeseen, johon Alajoen valuma-alue kuuluu. Lammen vedenpinnan korkeus on 132,7 metriä mpy. Lampeen on johdettu kuusi lyhyttä suo-ojaa. Niiden kautta Ahvenlammi on kytketty Väärälammiin johtavaan tulo-ojaan.
Lampi sijaitsee Metsolanharjun luoteisoien lehtojensuojelualueella. Suojeltuja ovat vain lammen rannat, mutta lampi on vapaa suojelusta.
Luokkalammi (Hämeenlinna)
Luokkalammi on Kanta-Hämeessä Hämeenlinnassa Könnölän kylän lähellä sijaitseva lampi.
Lammen pinta-ala on 1,2 hehtaaria ja se on 300 metriä pitkä ja 100 metriä leveä. Sen rantaviivan pituus on 700 metriä ja sen rannat ovat puoliksi suomaata ja metsämaata. Rantaan on rakennettu yksi rakennus, johon tulee tie viereiseltä entiseltä maatilalta.
Lampi sijaitsee Kokemäenjoen vesistössä Vanajan reitin valuma-alueella Räikälänjoen valuma-alueeseen, johon Alajoen valuma-alue kuuluu. Lammen vedenpinnan korkeus on 140,5 metriä mpy. Lammen pohjoispäähän ja eteläpäähän on kaivettu kuivatusojat. Varsinainen laskuoja lähtee lammen itärannasta ja se laskee parin kilometrin päähän Väärälammiin.
Tyvilammi
Tyvilammi on Kanta-Hämeessä Hattulassa Myllykylän kylän lähellä sijaitseva lampi.
Lammen pinta-ala on 2,2 hehtaaria ja se on 200 metriä pitkä ja 150 metriä leveä. Se sijaitsee Tyvilamminnummella Heinisuon eteläpuolella. Sen rantaviivan pituus on 550 metriä ja sen rannat ovat soistunutta metsämaata.
Lampi sijaitsee Kokemäenjoen vesistössä Vanajan reitin valuma-alueella Räikälänjoen valuma-alueeseen, johon Alajoen valuma-alue kuuluu. Lammen vedenpinnan korkeus on 130,3 metriä mpy. Lammen laskuoja on Heinisuonoja.
Vuoden 1855−1856 Kalmbergin kartastossa lammen nimi kirjoitettiin ”Tyvilampi”. Sen laskuojan varret oli raivaittu niityiksi.
Walk Away Renée/Pretty Ballerina
Walk Away Renée/Pretty Ballerina on The Left Banken esikoisalbumi, joka julkaistiin vuonna 1967.
Joshua Kiprui Cheptegei
Joshua Kiprui Cheptegei (s. 12. syyskuuta 1996) on ugandalainen kestävyysjuoksija ja MM-mitalisti.
Cheptegei ylsi hopealle 10 000 metrillä vuoden 2017 MM-kisoissa ennätyksellään 26.49,94. Vuotta aiemmin hän sijoittui Rion olympialaisissa samalla matkalla kuudenneksi ja 5 000 metrillä kahdeksanneksi. Pekingin MM-kilpailuissa 2015 hän oli 10 000 metrillä yhdeksäs. Hän voitti Gold Coastin Kansainyhteisön kisoissa 2018 kultaa 5 000 metrillä ajalla 13.50,83 ja 10 000 metriä ajalla 27.19,62. Hän voitti alle 20-vuotiaiden sarjassa 10 000 metrin maailmanmestaruuden Eugenessa 2014 ja Afrikan-mestaruuden Addis Abebassa 2015.
Cheptegei kuului Ugandan joukkueeseen, joka saavutti maastojuoksun MM-kilpailuissa Kampalassa 2017 pronssia joukkuekilpailussa. Tuolloin hän johti henkilökohtaista kilpailua 12 sekunnin erolla kaksi kilometriä ennen maalia ja seitsemällä sekunnilla vielä kilometri ennen maalia, mutta hyytyi sen jälkeen selvästi ja putosi lopulta sijalle 30.
"Lähteet: IAAF"
Shigeaki Hinohara
Shigeaki Hinohara oli japanilainen lääkäri ja St. Luke's International Hospital -sairaalan johtaja. Hinohara kuului Japanin tunnetuimpiin lääkäreihin ja hänen vuonna 1954 käynnistämää lääkärintarkistusten järjestelmää on pidetty yhtenä Japanin pitkän elinajanodotteen taustatekijöistä. Hinoharan johtama St. Luke's International Hospital hoiti myös useita Tokion metron sariinikaasuiskun uhreja.
Shigeaki Hinohara syntyi 4. lokakuuta 1911 Yamaguchin prefektuurissa ja oli uskonnoltaan kristitty. Hän opiskeli lääketiedettä valmistuen Kioton keisarillisesta yliopistosta vuonna 1937 aloittaen työn lääkärinä St. Luke's International Hospital-sairaalassa Tokiossa vuonna 1941. Toisen maailmansodan aikana Hinohara hoiti Tokion pommitusten palopommien palovammauhreja. Vuonna 1970 hän oli matkustajana Japan Airlinesin lento 351:llä, joka joutui Japanin punaisen armeijakunnan kaappaamaksi. 29 panttivankia ottaneet kaappaajat vapauttivat vankinsa Fukuokassa ja Soul (kaupunki)|Soulissa]] kaappaajien paetessa Pohjois-Koreaan.
Hinoharasta tuli St. Luke's International Hospital -sairaalan johtaja vuonna 1992 ja vuonna 1994 hän asennutti happiputkia ympäri sairaalaa käytäville ja auloihin maanjäristyksen varalta. Happiputket pelastivat henkiä Korkein totuus -ryhmän tehdessä Tokion metron sariinikaasuiskun vuotta myöhemmin. Sairaalaan tuotiin 640 kaasuiskun uhria ja heistä vain yksi menehtyi. Hinohara toimi lääkärinä yli 100-vuotiaaksi saakka. Hän kuoli hengityselinsairauteen Tokiossa 18. heinäkuuta 2017 sairastettuaan pitkään ikään liittyneitä sydän- ja muita sisäelinsairauksia.
Hinoharan vuonna 1954 aloittamaa vuosittaisten kattavien lääkärintarkistusten järjestelmää on pidetty yhtenä tärkeänä vaikuttajana Japanilaisten korkeassa elinajanodotteessa. Hän kannusti myös vanhuksia ottamaan aktiivisesti osaa sosiaaliseen elämään. Hänen vuonna 2001 julkaistu esseiden antalogia "Ikikata Jozu" myi 1,2 miljoonaa kappaletta. Kirjassa Hinohara kehottaa ruokailuun ja nukkumiseen liittyvien tiukkojen sääntöjen noudattamiseen. Hinohara esiintyi myös useaan otteeseen Japanin televisiossa.
Michael Wilding
Michael Charles Gauntlet Wilding (23. heinäkuuta 1912, Leigh-on-Sea, Essex, Englanti – 8. heinäkuuta 1979, Chichester, West Sussex, Englanti) oli brittiläinen näyttelijä.
Wilding syntyi vuonna 1912 Englannissa. Hän loi nuorena uraa kaupallisena taiteilijana, kunnes hän liittyi lontoolaisen elokuvastudion riveihin vuonna 1933. Tällöin alkoi hänen neljän vuosikymmenen pituinen näyttelijän ura sekä näyttämöllä että elokuvissa.
Wilding nähtiin urallaan sekä brittiläisissä että yhdysvaltalaisissa elokuvissa. Hänet nähtiin mm. Alfred Hitchcockin elokuvissa "Kauriin merkeissä" (1949) ja "Esirippu laskee" (1950). Elokuvassa "Sinuhe, egyptiläinen" (1954) hän tulkitsi faarao Ekhnatonia, sekä hänet nähtiin tämän lisäksi mm. elokuvissa "En unohda sinua koskaan" (1953) ja "Suzie Wongin maailma" (1960). Wilding näytteli vielä muutamissa elokuva- ja televisiotuotannoissa 1970-luvun alkupuolelle asti.
Pitkästä näyttelijänurastaan huolimatta hänet muistettiin kenties parhaiten näyttelijätär Elizabeth Taylorin toisena aviomiehenä (vuosina 1952-1957), ja heille syntyi kaksi lasta. Wilding oli naimisissa kaikkiaan neljästi. Epilepsiaa sairastanut Wilding menehtyi 66-vuotiaana kaatumisen aiheuttamiin päävammoihin.
Joulu tulee laulamalla
Joulu tulee laulamalla on vuonna 1990 äänitetty ja julkaistu joululevy, jolla esiintyvät Jukka Kuoppamäki, Inka Kuoppamäki ja Eeva-Leena Sariola. Se julkaistiin Discophon-yhtiön Kerberos-levymerkillä. Albumi oli samalla yksi viimeisistä Discophonin julkaisuista, sillä yhtiön toiminta päättyi alkuvuodesta 1992, kun sen katalogi myytiin Fazerille. "Joulu tulee laulamalla" oli lisäksi Kuoppamäen ensimmäinen CD-levynä julkaistu albumi. Se ilmestyi kuitenkin myös vinyylilevynä.
A-puoli
B-puoli
Planet Hulk (sarjakuva)
Planet Hulk on tarina, jota julkaistiin Marvel Comicsin "The Incredible Hulk" -sarjakuvalehdessä huhtikuusta 2006 kesäkuuhun 2007. Tarinassa kun muut supersankarit ovat lähettäneet Hulkin pois Maasta, Hulk päätyy vieraalle planeetalle, joka hänen täytyy vapauttaa ilkeän keisarin otteesta päästäkseen takaisin Maahan kostamaan kohtalonsa.
Gammapommin seurauksena Hulk villiintyi ja aiheutti tuhoa Las Vegasissa. Tämän johdosta Illuminati toteaa, että on liian vaarallista antaa Hulkin jäädä Maahan. He huijaavat hänet Maan kiertoradalle tuhoamaan vihollisten satelliitin, mutta lähettävätkin hänet sukkulalla pois Maan aurinkokunnasta. Tarkoitus oli lähettää Hulk jollekin rauhanomaiselle planeetalle, mutta sukkula päätyykin madonreikään.
Hulkin kuunneltua Illuminatin nauhoitteet, joissa nämä selittivät syyn tekoonsa, sukkula tekee pakkolaskun planeetalle nimeltä Sakaar. Pakkolasku heikensi Hulkia niin paljon, että häneen asennettiin tottelevaisuuslevy ja hänet otettiin orjaksi. Planeetan hallitsija, Punainen Kuningas, pakottaa Hulkin osallistumaan gladiaattoritaisteluihin.
Hulk liittoutuu kuuden muun gladiaattorin: Miekin, nimettömän Brood-rodun edustajan, Elloe Kaifin, Lavin Skeen, Hiroimin ja Korgin kanssa. Hulkista tulee erittäin suosittu ja kapinaliset yrittävät taivutella hänet puolelleen. Hulk kieltäytyy, mutta Elloe liittyy kapinallisiin ja seuraavassa gladiaattoriottelussa Lavin Skee saa surmansa.
Muiden gladiaattoreiden oltua lähellä vapautensa voittamista, Punaisen Kuninkaan luutnantti Caiera järjestää heidät otteluun Hopeasurffaria vastaan. Ottelun aikana Hopeasurffari vapautuu orjuudesta, kun Hulk rikkoo hänen tottelevaisuuslevynsä, minkä jälkeen Surffari rikkoo kaikkien areenalla olevien orjien levyt. Poistuessaan Sakaarista, hän tarjoutuu viemään Hulkin Maahan, mutta Hulk päättää jäädä.
Caiera alkaa jahdata Hulkia ja muita karkureita. Hulk saa itselleen seuraajia, jotka uskovat hänen olevan planeetan ennustettu pelastaja. Hulk kieltäytyy ryhtymästä tähän ja myöhemmin kohtaa Caieran, mutta taistelu keskeytyy, kun "piikit", jotka aiheuttavat vaarallisia mutaatioita ja tappavat jokaisen niihin koskevan, ilmestyvät. Caiera pyytää apua Punaiselta Kuninkaalta, joka paljastaa antaneensa piikkien tarkoituksella hyökätä palvelijoidensakin kimppuun. Kauhistuneena tästä Caiera liittyy Hulkin joukoihin.
Hulk joukkoineen hyökkää Punaisen Kuninkaan kaupunkiin ja kohtaa tämän kaksintaistelussa. Punainen Kuningas kukistetaan ja Hulkista tulee Sakaarin uusi halitsija. Caierasta tulee Hulkin vaimo ja he onnistuvat solmimaan rauhan useiden riitaantuneiden osapuolten välille. Caiera odottaa myös lasta Hulkille.
Sukkula, jolla Hulk saapui Sakaariin, muutetaan monumentiksi. Mutta sukkulan itsetuhomekanismi aktivoituu ja aiheuttaa valtavan räjähdyksen. Koko kaupunki tuhoutuu ja Caiera saa surmansa. Hulk syyttää Kostajia tapahtuneesta ja päättää liittolaisineen tehdä hyökkäyksen Maahan.
Hulkin ja hänen tovereidensa hyökkäyksestä Maahan kerrotaan sarjakuvassa "World War Hulk". Sarjakuva "Son of Hulk" puolestaan kertoo kuinka Hulkin eloonjääneet pojat Skaar ja Hiro-Kala korjaavat Sakaarin kärsimät tuhot.
Vivaldi (täsmennyssivu)
Vivaldi voi tarkoittaa jotain seuraavista:
Karsten Warholm
Karsten Warholm (s. 28. helmikuuta 1996 Ulsteinvik) on norjalainen yleisurheilija, joka kilpailee pääosin 400 metrin aitajuoksussa ja 400 metrin juoksussa. Warholm edustaa Dimna IL -seuraa. Hän on 400 metrin aitajuoksun maailman- ja Euroopan mestari.
Warholm voitti Donetskin alle 18-vuotiaiden MM-kilpailuissa 2013 kultaa kahdeksanottelussa pistein 6451. Hän sijoittui alle 20-vuotiaiden MM-kilpailuissa Eugenessa 2014 kymmenottelussa kymmenenneksi. Saman vuoden Zürichin EM-kilpailuissa hän karsiutui 400 metrin alkuerissä. Hän saavutti Eskilstunan alle 20-vuotiaiden EM-kilpailuissa 2015 hopeaa sekä 400 metrin juoksussa ajalla 46,50 että kymmenottelussa pistein 7764.
Warholm sijoittui 2016 Amsterdamin EM-kilpailuissa 400 metrin aitajuoksussa kuudenneksi. Hän kilpaili samalla matkalla vuoden 2016 kesäolympialaisissa Rio de Janeirossa selviytyen välieriin. Hän saavutti Bydgoszczin alle 23-vuotiaiden EM-kilpailuissa 2017 kultaa 400 metrin aitajuoksussa ajalla 48,37 ja hopeaa 400 metrin juoksussa ajalla 45,75.
Vuoden 2017 yleisurheilun MM-kilpailuissa Lontoossa Warholm voitti kultaa 400 metrin aidoissa ajalla 48,35. Hän voitti Euroopan-mestaruuden Berliinissä 2018 Norjan ennätysajalla 47,64.
Warholm pitää hallussaan Norjan ennätystä 400 metrin aitajuoksussa (47,64) sekä 400 metrin sileällä niin ulkoradoilla (44,87) kuin hallissakin (45,59). Lisäksi hän on juossut maailman kaikkien aikojen nopeimman 300 metrin aitojen tuloksen 34,26.
Jättilumpeet
Jättilumpeet ("Victoria") on lummekasveihin kuuluva kasvisuku, jossa on kaksi lajia. Suku on nimetty Englannin kuningatar Victorian kunniaksi. Jättilumpeet kasvavat luonnonvaraisina Etelä-Amerikan joissa: Amatsoninjättilumme esiintyy tropiikissa Amazon-joen valuma-alueella ja parananjättilumme etelämpänä Paraná-joen alueella. Molemmat lajit ovat suosittuja ja tunnettuja koristekasveja maailman kasvitieteellisissä puutarhoissa.
Indosuchus
Indosuchus (nimen merkitys: "intialainen krokotiili") oli teropodeihin kuulunut abelisaurisuku. Sukuun kuuluu yksi laji, tyyppilaji "I. raptorius". Se oli lihansyöjä. "Indosuchus" eli 71–65 miljoonaa vuotta sitten myöhäisliitukaudella. Sen fossiileja on löydetty Intiasta.
"Indosuchus" tarkoittaa "intialaista krokotiilia". Nimen osa "suchus" tulee muinaiskreikan kielen sanasta "soukhos", mikä tarkoittaa krokotiilia. Tämä tulee Friedrich von Huenen mieltymyksestä antaa dinosauruksille "suchus"-päätteisiä nimiä, koska hän ajatteli, että krokotiilit olivat läheisempiä dinosaurusten kuin liskojen kanssa.
"Indosuchuksesta" on löydetty osittaisia kallon jäänteitä. Niitä on löydetty Intiasta. "Indosuchuksen" pituus oli arviolta kuusi metriä.
"Indosuchuksen" on joidenkin toimesta katsottu olevan epäselvä suku, koska vuonna 1933 Charles Matley ja Friedrich von Huene nimesivät "Indosuchuksen" lisäksi "Indosauruksen" ja "Compsosuchuksen", kaikki osittaisista jäänteistä. Monet paleontologit katsovat näiden kolmen olevan mahdollisesti yhtä samaa dinosaurussukua. Suora vertailu on tosin mahdotonta, koska "Indosauruksen" holotyyppi kadotettiin.
"Indosuchus" on usein sekoitettu "Indosaurukseen". Tämä johtuu nimien samankaltaisuuden lisäksi siitä, että niiden molempien on ajateltu olleen abelisaureja. "Indosuchus" nimettiin alun perin "Indosauruksen" tapaan allosauriksi, koska näiden dinosaurusten kuvaamisen aikaan abelisaureja ei vielä tunnettu.
Salwa Eid Naser
Salwa Eid Naser (aik. Ebelechukwu Agbapuonwu, s. 23. toukokuuta 1998 Nigeria) on nigerialaistaustainen bahrainilainen pikajuoksija.
Naserin päämatka on 400 metrin juoksu, jossa hän saavutti nuorten olympialaisissa 2014 hopeaa ajalla 52,74. Hän voitti vuonna 2015 alle 18-vuotiaiden Aasian-mestaruuden sekä saman ikäluokan maailmanmestaruuden Calissa ajalla 51,50. Hän voitti sisäratojen Aasian-mestaruuden 4 × 400 metrin viestissä 2016. Rio de Janeiron olympialaisissa 2016 hän karsiutui 400 metrin välierissä.
Naser selviytyi 400 metrillä loppukilpailuun vuoden 2017 MM-kisoissa juoksemalla välierien parhaan ajan sekä samalla uuden Bahrainin ennätyksen 50,08. Loppukilpailussa hän saavutti hopeaa maansa ennätysajalla 50,06. Jakartan Aasian kisoissa 2018 hän voitti kultaa 400 metrillä ajalla 50,09, 4 × 100 metrin viestissä ja 4 × 400 metrin sekaviestissä sekä hopeaa naisten 4 × 400 metrin viestissä.
"Lähde: IAAF"
Saksaulit
Saksaulit ("Haloxylon") on revonhäntäkasveihin kuuluva kasvisuku. Siihen hyväksyttyjen lajien lukumäärä vaihtelee kahdesta noin kymmeneen. Uusimman tutkimuksen mukaan sukuun kuvatuista lajeista jää jäljelle kaksi, "H. ammodendron" ja "H. persicum", ja muut on siirretty läheiseen otakilokkien sukuun tai "Hammada"-sukuun.
Saksaulit ovat yhdestä yhdeksään metriä korkeaksi kasvavia pensaita tai pieniä puita. Ne ovat kuivuuden kestäviä ja kasvavat laajalla alueella Aasiassa hiekka-aavikoilla.
Balázs Baji
Balázs Baji (s. 9. kesäkuuta 1989 Békéscsaba) on unkarilainen yleisurheilija, joka kilpailee 110 metrin aitajuoksussa. 192 senttimetriä pitkä ja 84 kilogrammaa painava Baji edustaa budapestilaista Honvéd SE -seuraa.
Baji saavutti pronssia vuoden 2017 MM-kilpailuista Lontoosta ajalla 13,28. Vuoden 2016 EM-kilpailuista Amsterdamista hän saavutti hopeaa niin ikään ajalla 13,28. Baji on kilpaillut myös kaksissa kesäolympialaisissa, vuosina 2012 ja 2016.
Baji pitää hallussaan Unkarin ennätyksiä 60 metrin ja 110 metrin aitajuoksussa.
Johanneksenleipäpuut
Johanneksenleipäpuut ("Ceratonia") on hernekasveihin kuuluva suku, jossa on kaksi lajia. Niistä tunnetumpi on johanneksenleipäpuu, jota viljellään laajasti ravintokasvina varsinkin Välimeren alueella.
Granaattiomenat
Granaattiomenat ("Punica") on rantakukkakasveihin kuuluva kasvisuku, jossa on kaksi lajia. Niistä tunnetumpi on granaattiomena, jota viljellään laajasti hedelmäkasvina. Toinen suvun laji "Punica protopunica" kasvaa ainoastaan Jemenissä Sokotran saarella.
Preemptive Strike
Preemptive Strike on DJ Shadow’n kokoelma-albumi, joka julkaistiin 13. tammikuuta 1998 levymerkillä Mo’ Wax Recordings. Albumi koostuu DJ Shadowin singleistä, jotka on julkaistu Mo’ Waxin kautta vuosina 1991–1997.
Piipensaat
Piipensaat ("Phillyrea") on oliivikasveihin kuuluva kasvisuku, jossa on kaksi lajia.
Piipensaat ovat Välimeren alueella kasvavia pensaita tai pieniä puita, joilla on nahkeat lehdet ja hedelmänä luumarja.
Aleksandra Soldatova
Aleksandra Sergeevna Soldatova (ven. Александра Сергеевна Солдатова, s. 1. kesäkuuta 1998) on venäläinen rytminen voimistelija.
Brandon Ingram
Brandon Ingram (s. 2. syyskuuta 1997 Kinston, Pohjois-Carolina) on yhdysvaltainen koripalloilija. Kaudella 2018–2019 hän edustaa NBA-seura Los Angeles Lakersia.Yliopistovuonnaan Ingram saavutti tilastokeskiarvot 17,3 pistettä, 6,8 levypalloa, 2 syöttöä, 1,1 riistoa ja 1,4 torjuntaa ottelua kohden. Pelitilanneheitot hän heitti 44,2 prosentin ja kolmen pisteen heitot 41 prosentin tarkkuudella. NBA-joukkueet kiinnostuivat Brandonista ja hän päätti lopettaa yliopiston ensimmäisen vuotensa jälkeen ja ilmoittautua . Los Angeles Lakers varasi hänet toisena pelaajana.
Ingram teki ensimmäisellä NBA-kaudellaan (2016-2017) 9,4 pistettä, 4 levypalloa ja 2,1 syöttöä ottelua kohden. Hänen heittotarkkuutensa oli pelitilanneheitoissa 40,2 % mutta kolmen pisteen viivan takaa vain 29,4 %. Joukkue ei menestynyt, sillä Los Angeles Lakers sai kolmanneksi vähiten voittoja koko sarjassa.
Konnanyrtit
Konnanyrtit ("Chelone") on ratamokasvien (Plantaginaceae) heimoon kuuluva kasvisuku. Sukuun luetaan kuuluvaksi ainakin viisi lajia, joiden lisäksi monien sukuun lajeiksi kuvattujen taksonien taksonominen asema on toistaiseksi epäselvä.
Fairchild Semiconductor
Fairchild Semiconductor on Robert Noycen vuonna 1957 perustama yhdysvaltalainen puolijohdeteollisuuden yritys. Yritys perustettiin aluksi nimellä Fairchild Camera and Instrument Corporation.
Yritys on yhdessä Texas Instrumentsin kanssa merkittävä mikropiirien kehityksen vaikuttajista.
Yrityksen perustajat lähtivät Shockley Semiconductorilta tyytymättöminä yrityksen johtamistapaan. Työntekijät myös halusivat keskittyä enemmän transistoriteknologiaan kuin diodeihin.
Yhtiö kehitti transistoriteknologian CDC 6600 -tietokoneeseen.
Yhtiö kehitti Fairchild F8 mikroprosessorin, jota käytettiin Fairchild Channel F pelikonsolissa.
Shockley Semiconductor Laboratory
Shockley Semiconductor Laboratory on William Shockleyn ja Arnold Orville Beckmanin vuonna 1956 perustama maailman ensimmäinen puolijohdeteollisuuden yritys.
Yritys sai aikaan myös "Silicon Valley" -alueen kehityksen.
Vuonna 1957 kahdeksan Shockleyn johtamistapaan tyytymätöntä insinööriä lähtivät yrityksesta ja perustivat Fairchild Semiconductorin.
Työntekijöiden mielestä yrityksen olisi myös pitänyt keskittyä transistoriteknologiaan diodien sijaan.
Yawri Bay
Yawri Bay on lahti Sierra Leonen rannikolla, Atlantin valtamerellä. Se sijaitsee noin 25 kilometriä etelään maan pääkaupungista Freetownista. Banana Islands -saaret sekä Thistle Island sijatsevat lahdella.
Lahja Kivinen
Lahja Liisa Vellamo Kivinen (o.s. Lepola, 3. joulukuuta 1922 Korpilahti – 16. kesäkuuta 2017 Espoo) oli suomalainen sosialisti ja Sosialistisen Työväenpuolueen puheenjohtaja.
Kivinen vietti lapsuutensa köyhissä oloissa Korpilahdella. Hänen sukunsa osallistui politiikkaan. Vihtori-isä oli valtuustossa ja Eeverti-setä kunnanjohtaja. Toinen setä Kalle Lepola oli toiminut SDP:n kansanedustajana ja sittemmin SKP:ssä Neuvostoliitossa, jossa hänet ammuttiin Stalinin vankileirillä.
Lahja Kivinen liittyi perustettuun Työväen ja pienviljelijäin sosiaalidemokraattiseen liittoon (TPSL) yhdessä miehensä Sulo Kivisen kanssa. TPSL:n lakattua Lahja ja Sulo Kivinen jatkoivat perustamalla pienen ydinjoukon kanssa Sosialistisen Työväenpuolueen, jonka puheenjohtajaksi Lahja valittiin. Hän tuli tunnetuksi televisiokeskustelijana ja puhujana.
Koulutukseltaan Lahja Kivinen oli sosiologian maisteri. Pääasiallisen työuransa hän teki Kansaneläkelaitoksessa. Lahja ja Sulo Kivisellä oli kolme poikaa, joista tunnettuja ovat yhteiskuntatieteilijä ja kirjailija Markku Kivinen ja näyttelijä Mikko Kivinen.
Robert de Boron
Robert de Boron (myös Robert de Borron) oli 1100- ja 1200-luvun vaihteessa elänyt ranskalainen runoilija, joka oli kotoisin Boronin kylästä, lähellä Delleä. Robert de Boron tunnetaan parhaiten runoelmistaan "Joseph d’Arimathie, Merlin, Perceval". Trilogia kertoo Graalin maljan varhaisen historian ja linkittää sen kuningas Arthurin tarustoon. Legendat yhdistää Merlinin profeetallinen hahmo, joka tuntee menneen ja tulevan.
Luettelo diplomaattisista edustustoista Itävallassa
Tämä on luettelo diplomaattisista edustustoista Itävallassa . Tällä hetkellä Wienissä on 119 suurlähetystöä. Useiden maiden suurlähettiläät ovat akkreditoitu Berliinistä.
Wienissä
Bregenzissa
Innsbruckissa
Klagenfurtissa
Salzburgissa
Seuraavat suurlähetystöt sijaitsevat Berliinissä ellei toisin mainita
Gnocchi
Gnocchi (monikollinen, yksikössä italiaksi "gnocco") on alun perin italialaiseen keittiöön kuuluva myky. Gnocchi-mykyjä voidaan valmistaa jauhoista tai perunasta tehdystä taikinasta. Mykyjen sekaan voi olla leivottuna juustoa, lihaa tai mausteita. Nimitystä gnocchi käytetään myös mykyjä kooltaan ja muodoltaan muistuttavasta kuorimaisesta pastamuodosta.
Menoceras
Menoceras on sukupuuttoon kuollut sarvikuonosuku, jonka lajit olivat sian kokoisia. Se oli yksi aikansa pienimmistä sarvikuonoista, ja sen jalat olivat epätavallisen laihat sarvikuonoille. Koiraalla oli lähisukuisen "Diceratheriumin" tapaan pari sarvia vierekkäin kuonon päällä, joita on luultavasti käytetty naaraista taistellessa. Ne koostuivat keratiinista
, samoin kuin nykyisten sarvikuonojen sarvet, eivätkä ole fossiloituneet löydetyissä jäänteissä. Kallossa on kuitenkin jäljet sarvien kohdalla, joten tutkijat tietävät missä ne ovat sijainneet otuksen eläessä.
"Menoceras" eli Pohjois-Amerikan keskisillä ja itäisillä tasangoilla mioseenin alkuvaiheilla. Paljon tänän eläimen luita on löydetty, etenkin Nebraskasta (Agate Fossil Beds National Monument), mikä osoittaa niiden liikkuneen suurina laumoina. Sen fossiileja on löydetty Floridasta asti, mikä tekee siitä aikansa eteläisimpänä esiintyneen sarvikuonon. Seuraava sarvikuono alueella oli myöhemmin mioseenilla ilmestynyt "Floridaceras".
On the Rocks
On the Rocks voi tarkoittaa ainakin seuraavia:
Ullmann-kondensaatio
Ullmann-kondensaatio eli Ullmannin eetterisynteesi on kemiallinen reaktio, jossa fenoli tai tiofenolijohdannainen reagoi emäksisissä olosuhteissa kuparin katalysoimana halogenoidun aromaattisen yhdisteen kanssa. Tuotteena reaktiossa muodostuu diaryylieetteri tai -tioeetteri. Ensimmäisen kerran reaktion raportoi Fritz Ullmann vuonna 1905 ja se on nimetty hänen mukaansa.
Ullmann-kondensaatio tapahtuu lähes kaikille fenoli- tai tiofenolijohdannaisille. Aromaattisen halogeeniyhdisteen rakenteessa pitää olla aktivoivana ryhmänä elektroneja puoleensa vetävä ryhmä kuten nitroryhmä tai o-asemassa halogeeniatomiin nähden karboksyylihapporyhmä. Parhaiten reaktio tapahtuu aromaattisille bromideille ja jodideille. Ullmann-kondensaatio vaatii stoikiometrisen määrän kuparia tai kuparisuoloja kuten kupari(II)oksidia tai kuparihydroksidia. Lisäksi reaktiossa vaaditaan usein hyvin korkea lämpötila. Tämän vuoksi reaktiolle on pyritty kehittämään kuparikatalyyttejä, jotka mahdollistaisivat reaktion tapahtumisen myös miedoimmissa olosuhteissa. Erityisesti Ullmann-kondensaatiota käytetään polymeeristen voiteluaineidena käytettävien polyfenolieettereiden valmistamiseen
Ullmann-kondensaation reaktiomekanismin ensimmäisessä vaiheessa muodostuu todennäköisesti aryloksikupariyhdiste, joka reagoi aromaattisen halogeeniyhdisteen kanssa muodostaen diaryylieetterin.
Bo Lundgren
Bo Axel Magnus Lundgren (s. 11. heinäkuuta 1947 Kristiansand, Skånen lääni) on ruotsalainen poliitikko. Hän oli kansanedustajana 1976–2004. Hän toimi teollisuus-, valtionvarain- ja veroministerinä. Hän oli Maltillisen kokoomuksen puhenjohtaja 1999–2003, Carl Bildtin jälkeen ja ennen Fredrik Reinfeldtia. Lundgren opiskeli taloustiedettä Lundin yliopistossa ja on sotilasarvoltaan kapteeni.
Luettelo diplomaattisista edustustoista Espanjassa
Tämä on luettelo diplomaattisista edustustoista Espanjassa. Tällä hetkellä Madridissa on 121 suurlähetystöä
Seuraavat suurlähetystöt sijaitsevat Pariisissa ellei toisin mainita
Stipe Žunić
Stipe Žunić (s. 13. joulukuuta 1990 Zadar) on kroatialainen kuulantyöntäjä. Žunić on 185 senttimetriä pitkä ja painaa 115 kilogrammaa.
Žunić saavutti pronssia tuloksella 21,46 vuoden 2017 MM-kilpailuista Lontoosta. Vuoden 2016 kesäolympialaisissa hän oli finaalin yhdestoista. EM-kilpailuissa Žunić on sijoittunut parhaimmillaan neljänneksi, vuonna 2014 Zürichissä. Žunić pitää hallussaan sekä Kroatian sisä- että ulkoratojen ennätystä.
Žunić on kilpaillut myös muissa lajeissa. Hän on potkunyrkkeilyn nuorten maailmanmestari sekä keihään- ja kiekonheiton nuorten arvokisaedustaja.
Ulkoradoilla
Sisäradoilla
Detroit-tekno
Detroit-teknoksi kutsutaan teknomusiikkia, jonka ensimmäiset teknoa tehneet muusikot Detroitista loivat 1980-luvulla ja 1990-luvun alkupuolella. Detroitia ollaan täten pidetty teknon syntymäkaupunkina. Huomattavia Detroit-teknoa tuottavia muusikoita ovat muun muassa Juan Atkins, Eddie Fowlkes, Derrick May, Jeff Mills, Kevin Saunderson, Blake Baxter, Santonio Echols, Will Thomas sekä Mike Banks.
Eija Kankaanranta
Eija Kankaanranta on suomalainen kanteleensoittaja. Hän valmistui Sibelius-Akatemiasta musiikin maisteriksi vuonna 2000 ja musiikin tohtoriksi vuonna 2009. Konserttikanteleen lisäksi Kankaanrannan instrumentteja ovat sähkökantele, vasaradulcimer ja erilaiset pienkanteleet. Hän toimii kanteleensoiton ja kantelepedagogiikan opettajana Taideyliopiston Sibelius-Akatemiassa.
Kankaanranta on kantaesittänyt muun muassa Lotta Wennäkosken, Asta Hyvärisen, Juhani Nuorvalan ja Jukka Tiensuun teoksia. Hän on soittanut kamariorkesteri Avantin, Pori Sinfoniettan, Joensuun kaupunginorkesterin, Suomalaisen barokkiorkesterin ja Nederlands Blazers Ensemblen solistina. Kankaanranta soittaa myös bluesia ja kansanmusiikkia fuusioivassa Juurakko-yhtyeessä sekä aikamme musiikkiin keskittyvässä duossa huilutaiteilija Camilla Hoitengan kanssa.
Maaliskuussa 2016 sai Alankomaiden oopperassa kantaesityksensä Kaija Saariahon kahdesta pienoisoopperasta muodostuva "Only The Sound Remains", jossa Eija Kankaanranta soitti keskeiset kanteleosuudet teosta varten rakennetuilla kuudella erikoisviritteisellä soittimella. Ooppera kiertää vuosina 2016-2018 myös Helsingissä, Pariisissa, Madridissa ja New Yorkissa.
Ulf Adelsohn
Ulf Adelsohn (s. 4. lokakuuta 1941 Tukholma) on ruotsalainen poliitikko. Hän oli kansanedustajana 1982–1988. Hän toimi myös viestintäministerinä. Kansanedustajuutensa jälkeen Adelsohn oli Tukholman läänin maaherra 1992-2001. Hän oli Maltillisen kokoomuksen puhenjohtaja 1981–1986, Gösta Bohmanin jälkeen ja ennen Carl Bildtia. Lundgren valmistui oikeustieteen kandidaatiksi Tukholman yliopistosta 1968.
Ritva Koistinen-Armfelt
Ritva Koistinen-Armfelt (s. 1956 Eno) on suomalainen kantelemuusikko. Hänet kutsuttiin vuonna 1987 perustamaan Sibelus-akatemian solistista kanteleensoiton opetusohjelmaa. Hän on vuodesta 1995 lähtien, jolloin kantelemusiikin lehtoraatti perustettiin, toiminut Sibelius-akatemian kantelemusiikin lehtorina. Vuonna 2016 hän väitteli tohtoriksi Sibelius-akatemiasta. Ritva Koistinen-Armfeltin isä on kanteleenrakentaja Otto Koistinen. Koistinen Kanteleen perustaja ja toimitusjohtaja Hannu Koistinen on Ritva Koistinen-Armfeltin veli.
1970-luvulla Ritva Koistinen teki yhteisiä kansanlaulukonsertteja Raita Karpon kanssa. Yhdessä tehty musiikki on päätynyt myös äänilevyille, joita on mainittu alla kohdassa levytyksiä.
Ritva Koistinen-Armfelt on tehnyt yhteistyötä Kronos-kvartetin kanssa ja esiintynyt heidän järjestämässä konserttisarjassaan New Yorkin Carnegie Hall -salissa vuonna 2010. Yhteistyö Kronos-kvartetin kanssa on jatkunut vuonna 2016 San Franciscossa pidetyn konsertin muodossa.
Nykysäveltäjistä esimerkiksi Karin Rehnqvist on tehnyt yhteistyötä Ritva Koistinen-Armfeltin kanssa. He tapasivat vuonna 2002 Viitasaaren Musiikin Aika -festivaalilla. Ritva Koistinen soitti Karin Rehnqvistin säveltämää musiikkia Torontossa tammikuussa 2007. Tästä yhteistyöstä on poikinut mm. sävellys "All those strings!", joka kantaesitettiin Tukholman konserttitalossa 9.5.2014.
Ritva Koistinen on esittänyt myös Pekka Jalkasen ja Carl Armfeltin musiikkia.
Ritva Koistinen-Armfeltin väitöstyö käsittelee kosketusta kanteleensoiton keskeisenä ilmiönä ja kehollisuutta kosketuksen taitoon liittyvänä tekijänä. Kirjan lisäksi väitöstyöhön sisältyy verkkosivusto "Moniaistinen liikkeellisyys kanteleen soittotekniikoissa". Väitöstyöhön sisältyi myös Sibelius-akatemian DocMus-sarjassa 25.9.2008 pidetty konsertti, jossa Ritva Koistinen esitti Arvo Pärtin, Lauri Jõelehden, Miklos Marosin, Pekka Jalkasen ja Timo Ruottisen musiikkia.
Sibelius-akatemiassa Ritva Koistinen-Armfeltin oppilaina kanteleensoitossa ovat olleet ainakin Eva Alkula , Elisa Kerola, Kristi Mühling, Juulia Pölönen ja Jenny Vartiainen.
Ritva Koistinen on tehnyt kolme soololevyä.
Näiden lisäksi Ritva Koistinen on soittanut konserttikanteletta mm. seuraavilla levyillä.
Harri Mantila
Harri Eerik Mantila (s. 1958) on suomalainen kielitieteilijä. Hän on Oulun yliopiston toinen tämänhetkinen suomen kielen professori . Mantila on toiminut vuodesta 2014 lähtien Oulun yliopiston humanistisen tiedekunnan koulutusdekaanina. Vuosina 2000–2009 Mantila toimi Kotimaisten kielten tutkimuskeskuksen suomen kielen lautakunnan puheenjohtajana.
Kielentutkimuksessa Mantila on erikoistunut sosiolingvistiikkaan ja murteidentutkimukseen, ja hän jatkaa täten apulaisprofessori Matti Pääkkösen aloittamaa murteidentutkimuksen traditiota Oulun yliopiston suomen kielen oppiaineessa. Muita Mantilan kiinnostuksenkohteita ovat vähemmistökielet, kielipolitiikka, tekstintutkimus sekä suomen ja unkarin sukukieliyhteys.
Kielentutkimuksen lisäksi Mantila on julkaissut paljon suomen kielen tutkimusta popularisoivia lehtijuttuja ja artikkeleita. Vuonna 2011 julkaistiin Mantilan ja Vesa Heikkisen teos "Kielemme kohtalo", jossa käsitellään suomen kieleen liittyviä uskomuksia.
Harju (kaupunginosa)
Harju on kaupunginosa Jyväskylässä Kantakaupungin suuralueella. Alueella on myös samanniminen maankohoama. Kaupunginosan osa-alueet ovat Harju ja Tapionkatu. Jyväskylän tilastoalueena paikan nimi on Kauppatori alueella sijaitsevan torin mukaan.
Harjun pienalue on rakennettu kaupungin ydinkeskustan välittömäksi jatkeeksi. Alueella on kerrostaloja ja siellä sijaitsee muun muassa tori, pizzeria, Jyväskylän normaalikoulu, Jyväskylän ammattiopiston Harjun kampus, lyseo, vesi- ja näkötorni Vesilinna, Keski-Suomen luontomuseo ja Harjun stadion.
Tapionkadun pienalueella on paljon kerrostaloja, joista suurin osa on valmistunut 1940–1960-luvuilla. Tämän jälkeen on tehty myös täydennysrakentamista. Alueella on myös paljon palveluita, joita ovat muun muassa koulu, sosiaaliasema, terveysasema, K-Market, R-koski ja päiväkoti. Pienalueella on lisäksi paljon uskonnollista toimintaa; alueella sijaitsee esimerkiksi mormonikirkko, katolinen kirkko ja Jyväskylän seurakunnan kirkkoherranvirasto.
Kenian presidentti
Kenian tasavallan presidentti (, ) on Kenian valtionpäämies sekä hallituksen päämies. Kenian presidentti on myös maan asevoimien ylipäällikkö. Presidentin virallinen residenssi sijaitsee State Housessa, Nairobissa. Kenian nykyinen presidentti on Uhuru Kenyatta.
Kenian ollessa Commonwealth realmina Yhdistyneen kuningaskunnan monarkki, joka oli tuolloin kuningatar Elisabet II, toimi maan valtionpäämiehenä.
Head On
Head On on brittiläisen heavy metal -yhtye Samsonin toinen albumi, sekä ensimmäinen jolla laulaa Bruce Dickinson. Se julkaistiin vuonna 1980 levymerkillä RCA Records.
A-puoli
B-puoli
Suma (järjestö)
Suma ry on Oulun yliopiston suomen kielen opiskelijoiden ainejärjestö. Suman edeltäjä Ugri perustettiin vuonna 1966 ja Suma vuonna 1969. Saamen kielen pääaineopiskelijat kuuluivat Sumaan vuosina 1981–2005. Vuonna 2005 saamen kielen opiskelijat perustivat oman ainejärjestön, Giekun.
Suman pääasiallista toimintaa ovat erilaisten tapahtumien ja matkojen järjestäminen jäsenistölle, ainejärjestölehti Sumanismin toimittaminen sekä suomen kielen opiskelijoiden edunvalvonnasta huolehtiminen. Suma tekee aktiivisesti yhteistyötä muiden Oulun yliopiston ainejärjestöjen kanssa.
Suma jakaa yhteistyössä Oulun yliopiston suomen kielen oppiaineen kanssa joka toinen vuosi Vuoden Murre -palkinnon jollekin positiiviselle murreteolle. Palkintoa on jaettu vuodesta 2007 lähtien. Palkinto on jaettu seuraaville tahoille:
Shock Tactics
Shock Tactics on brittiläisen heavy metal -yhtye Samsonin kolmas albumi, sekä viimeinen jolla laulaa Bruce Dickinson. Se julkaistiin vuonna 1981 levymerkillä RCA Records.
A-puoli
B-puoli
Ganeungin asema
Ganeungin asema (, hanja 佳陵驛, ) on metroasema pohjoisessa Uijeongbussa, Etelä-Koreassa. Aseman kautta kulkee Soulin metron linja 1. Asema oli aikaisemmin linja 1:n pohjoisin asema, ennen kuin linjaa laajennettiin Soyosaniin.
Asema rakennettiin alun perin rautatieasemaksi vuonna 1961 ja nimettiin Gareungin asemaksi. Asema purettiin vuonna 1963. Se rakennettiin uudellen Uijeongbu Bukbun asemaksi ja nimettiin uudelleen Ganeungiksi vuonna 2006.
Latvia lasten Eurovision laulukilpailussa
Latvia on osallistunut Lasten Eurovision laulukilpailuun viisi kertaa, ensimmäisen kerran vuonna 2003. Latvian paras sijoitus on vuodelta 2003, jolloin se sijoittui yhdeksänneksi Dzintars Cican esittämällä kappaleella "Dzintars Cica".
Luettelo venäläisten muistomerkeistä Suomessa
Luettelo venäläisten muistomerkeistä kattaa Suomessa olevat venäläisille nimetyt ja osoitetut muistomerkit, patsaat ja muistolaatat. Luettelossa voi olla sotilaiden, vankien ja joukkohautoihin haudattujen muistomerkkejä, mutta ei yksittäisten hautojen veistoksia. Luettelossa ei ole myöskään hallitsijoille tai valtionpäämiehille omistettuja muistomerkkejä. Luettelo on muistomerkkien paljastusvuoden mukaisessa järjestyksessä.
Venäläisten sotilaiden muistomerkit perustuvat vuonna 1992 solmittuun sopimukseen yhteistyöstä Venäjällä kaatuneiden suomalaisten ja Suomessa kaatuneiden venäläisten sotilaiden muiston vaalimisessa. Kummankin maan alueelle on pystytetty muistomerkkejä vuosien 1939–1944 sodissa kaatuneille. Suomessa on yli 80 venäläisten sotilaiden hautapaikkaa.
Ringbahn
Ringbahn on 37,5 kilometriä pitkä junarata, joka kiertää Saksan pääkaupungin Berliinin ympäri. Junarata on osa Berliinin S-Bahn -järjestelmää. Ringbahn kulkee linjoja S41 (myötäpäivään) ja S42 (vastapäivään) pitkin.
Italian Grand Prix 2017
Italian Grand Prix 2017 (virallisesti Formula 1 Gran Premio Heineken d’Italia 2017) oli Formula 1 -kauden 13. osakilpailu, joka ajettiin 3. syyskuuta Monzan moottoriradalla Italiassa.
Lewis Hamilton rikkoi Michael Schumacherin paalupaikkaennätyksen ajamalla uransa 69. kerran paalupaikalle. Kilpailussa rikottiin Italian Grand Prix’n yleisöennätys.
Kilpailun voittoon ajoi Mercedeksen Lewis Hamilton ennen tallikaveriaan Valtteri Bottasta ja Ferrarin Sebastian Vetteliä.
Formula 1 -sarjassa kaudella 2017 on käytössä seitsemän erilaista rengassarjaa: viidet renkaat on tarkoitettu kuivalle kelille ja väli- ja sadekelin renkaat on tarkoitettu märälle radalle. Pirelli valitsi kauden 2017 kolmanteentoista osakilpailuun kuivan kelin rengasseoksista punaraitaiset superpehmeät renkaat, keltaraitaiset pehmeät renkaat sekä valkoraitaiset keskikovat renkaat. Sääntöjen mukaan Pirelli toimittaa kilpailuviikonloppuun talleille kolme sadekelin rengassarjaa, neljä välikelin rengassarjaa ja yhden rengassarjan jokaisesta kolmesta kuivan kelin rengasseoksesta. Lisäksi tallit saavat vapaasti valita 10 rengassarjaa kolmesta Pirellin valitsemasta kuivan kelin rengasseoksesta.
Liedenpohjan kirkko
Liedenpohjan kirkko on kirkkorakennus Virtain Liedenpohjassa. Alun perin kansakouluksi rakennettu rakennus peruskorjattiin kirkoksi vuonna 1960 Voipa Sulkavan suunnitelmien mukaan. Kirkko ja sen viereinen hautausmaa sijaitsevat Isoharjun laella Liedenpohjan kylässä, noin 20 kilometriä Virtain keskustasta Alavuden suuntaan. Kirkossa on sähkölämmitys ja istumapaikkoja sadalle henkilölle.
Blaye-les-Mines
"Blaye-les-Mines" on kunta Ranskan eteläosassa Tarnin departementissa Occitanien alueella.
Solages’n perhe perusti lasitehtaan vuonna 1752. Blaye-les-Mines on myös vanha kaivospaikkakunta, jonka ensimmäinen hiilikaivos avattiin vuonna 1833. Viimeinen avolouhos suljettiin vuonna 1997. Suljetun kaivoksen kraatterin halkaisija on noin kilometri ja syvyys noin 200 metriä. Vuonna 2003 kraatteriin perustettiin vapaa-ajan puisto "Cap'Découverte".
Mauno Kivioja
Mauno Kivioja (3. heinäkuuta 1941 Nokia – 3. joulukuuta 2018) oli suomalainen kuvanveistäjä ja mitalien suunnittelija. Kivioja veisti paljon julkisia veistoksia kotikaupunkiinsa Nokialle ja Pirkanmaan alueelle.
Kivioja opiskeli Suomen Taideakatemian koulussa 1964–1968. Hän toimi opettajana oppikoulussa ja Tampereen teknillisessä korkeakoulussa. Hän toimi kuvanveiston lehtorina Kankaanpään taidekoulussa vuosina 1992–1993.
Ak Orda
Ak Orda on Kazakstanin presidentin virka-asunto. Se sijaitsee Išimin varrella, Astanassa. Presidentti asuu ja työskentelee rakennuksessa.
Ak Ordaa valmistettiin kolme vuotta ja se avattiin virallisesti 2004.
Karatalo
Karatalo on yksi Espoon kulttuuripalveluiden alueellisista toimipaikoista. Karatalo sijaitsee Espoon Karakalliossa, osoitteessa Kotkatie 4. Karatalossa toimivat kulttuuripalveluiden lisäksi nuorisopalvelut ja työväenopisto. Lisäksi talossa sijaitsevat kuvataide- ja musiikkikoulu sekä neuvola. Karatalo on arkkitehtitoimisto Nurmela-Raimoranta-Tasan suunnittelema. Talo suunniteltiin monitoimitaloksi ja se otettiin käyttöön vuonna 1987.
Karatalossa on myös erilaisia opetus- ja toimintatiloja, sekä pieni näyttelytila pääaulassa.
Kaatuneiden saksalaisten sotilaiden muistomerkki ja hauta
Kaatuneiden saksalaisten sotilaiden muistomerkki ja hauta, alkujaan Vapaussodan muistomerkki, Hyvinkään Asemanpuistossa on 21. huhtikuuta 1921 pystytetty muistomerkki. Se on valmistettu hyvinkääläisen Oskari Väänäsen kiviveistämössä. Muistomerkki pystytettiin sisällissodan aikaisen Hyvinkään valtauspäivän muistoksi valtauksen kolmantena vuosipäivänä.
Muistomerkin paljastustilaisuudessa olivat juhlapuhujina pastori Israel ja Saksan lähetystösihteeri Kuchler.
Muistomerkin materiaali on gabro, ja sen korkeus on 2,60 m. Kivessä on haudattujen nimet sekä valtauspäivä:"VAPAUSSOTA
BEFREIUNGSKRIEG
19 21/4 18
Fritz Kalms R. jäg. Btl. 3
Friedrich Holtkamp 3 G.Ul.Rgt
Johannes Bock 3 G.Ul.Rgt
Wilhelm Köhlke 3 G.Ul.Rgt
Karl Beckmann 3 G.Ul.Rgt
Erich Paul 3 G.Ul.Rgt
Otto Fröhbrodt 3 G.Ul.Rgt
Karl Knapp 3 G.Ul.Rgt
Paul Witt 3 G.Ul.Rgt
Konrad Köhler 3 G.Ul.Rgt
Arthur Kollat 3 G.Ul.Rgt
Ervin Karl 3 G.Ul.Rgt
Gustav Backhaus 3 G.Ul.Rgt
Alfred Purfürst Karab. Rgt.
Fritz Dierbach Pion. Btl. 2.
SAKSALAISIA VAPAUSSANKAREITA
DIE DEUTSCHEN FREIHEITSHELDEN
Battlefield Online
Battlefield Online () oli ilmainen ensimmäisen persoonan ammuntapeli. Sen kehittivät Neowiz Games, Electronic Arts ja EA DICE. Peli oli uusi versio Battlefield 2:sta, mutta pelimoottori oli Battlefield 2142:n modifoitu Refractor 2. Pelin palvelimet suljettiin 21. toukokuuta 2013.
Chappel &amp; Wakes Colnen rautatieasema
Chappel & Wakes Colnen rautatieasema on rautatieasema lähellä Chappelin ja Wakes Colnen kyliä Essexissä. Se on Marks Teyn ja Sudburyn välisen Gainsborough Linen varrella. Sen yhteydessä sijaitsee Itä-Anglian rautatiemuseo.
Asemaa käytti 41 420 matkustajaa kaudella 2015–2016.
Rautatien Marks Teysta Sudburyyn avasi Colchester, Stour Valley, Sudbury & Halstead Railway 2. heinäkuuta 1849. Chappel & Wakes Colnen asema radan varrella avattiin samana päivänä, tosin 1. lokakuuta 1914 asti sen nimi oli vain Chappel. Linjaa jatkettiin vuonna 1865 Shelfordiin, jolloin siitä tuli Stour Valley Railway.
Koko Stour Valley Railwayta ehdotettiin suljettavaksi vuoden 1963 Beechingin leikkauksissa. Lopullinen sulkemispäätös tehtiin vuonna 1965, mutta liikenneministeriö kielsi radalla silloin liikennöinyttä British Railwaysia lakkauttamasta liikennettä Marks Teyn ja Sudburyn välisellä osuudella. Niinpä linja ja sen mukana Chappel & Wakes Colnen asema jäi käyttöön.
Presidentillinen kompleksi
Presidentillinen kompleksi on Turkin presidentin virka-asunto ja työpaikka. Se sijaitsee Beştepessä, Ankaran läheellä. Kompleksi vihittiin käyttöön 29. lokakuuta 2014.
Rakennusta pommitettiin Turkin vallankaappausyrityksen aikana heinäkuussa 2016.
Iso-Britannia ensimmäisessä maailmansodassa
Ison-Britannian ja Irlannin yhdistynyt kuningaskunta taisteli ensimmäisessä maailmansodassa 1914–1918 muiden ympärysvaltojen kanssa keskusvaltoja (Saksan keisarikunta, Itävalta-Unkari, Osmanien valtakunta ja Bulgarian kuningaskunta) vastaan. Valtion asevoimat järjesteltiin uudelleen—esimerkiksi Kuninkaalliset ilmavoimat luotiin sodan myötä—ja niitä laajennettiin tammikuussa 1916, kun asevelvollisuus otettiin käyttöön ensi kertaa maan historiassa. Sodan syttymistä on pidetty yleisesti sosiaalisesti yhdistävänä tapahtumana, tosin sittemmin tämä näkemys on haastettu. Joka tapauksessa reaktiot Britanniassa vuonna 1914 olivat samankaltaiset kuin muualla Euroopassa.
Sodan kynnyksellä maassa oli uhkaavia sisäisiä levottomuuksia (työväen- ja äänioikeusliikkeiden parissa ja etenkin Irlannissa), mutta suuri osa väestöstä asettui nopeasti hallituksen taakse. Maan vihollisten päihittämisen nimissä tehtiin merkittäviä uhrauksia ja monet heistä jotka eivät voineet taistella olivat osallisena hyväntekeväisyysjärjestöissä. Ruokapulan ja työvajeen pelossa hallitus sääti lakeja, kuten Defence of the Realm Act 1914, jotta se saisi uusia valtuuksia. Pääministeri H.H. Asquithin ”toimitaan kuten tavallista” -ajatuksesta luovuttiin ja siirryttiin kohti totaalista sotaa (täydellistä valtion väliintuloa julkiseen toimeen) David Lloyd Georgen johdolla, ensi kertaa Britannian historiassa. Sodassa todistettiin myös ensimmäisiä ilmapommituksia Britannian kaupunkeihin.
Sanomalehdillä oli tärkeä rooli pitää yllä kannatusta sodalle. Valtio tuotti suuria määriä propagandaa journalistien kuten Charles Masterman ja sanomalehtien omistajien kuten lordi Beaverbrook johdolla. Sopeutumalla työväen muuttuvaan väestöryhmään (tai ”työväen laimentumiseen” kuten sitä nimitettiin), sotaan liittyvät teollisuudenalat kasvoivat nopeasti ja tuotanto lisääntyi, kun ammattiliitoille annettiin nopeasti toimilupia. Siinä mielessä osa katsoo sodan vetäneen naisia mukaan valtavirran työhön ensimmäistä kertaa. Väittelyt sodan vaikutuksesta naisten emansipaatioon jatkuvat ottaen huomioon, että suurelle osalle naisista annettiin äänioikeus ensi kertaa vuonna 1918. Yksittäisten naisten kokemukset sodan aikana vaihtelivat; paljon riippui ympäristöstä, iästä, siviilisäädystä ja ammatista.
Siviilikuolleisuus nousi ruokapuutosten ja espanjantaudin, joka iski maahan vuonna 1918, vuoksi. Sotakuolemien arvioidaan olleen yli 850 000. Imperiumi saavutti huippunsa rauhanneuvottelujen päätyttyä. Sota kuitenkin korosti siirtomaiden uskollisuuden lisäksi myös yksittäisiä kansallisidentiteettejä alusmaissa (Kanada, Newfoundland, Australia, Uusi-Seelanti ja Etelä-Afrikka) ja Intiassa. Irlannin kansallismieliset siirtyivät Lontoon kanssa yhteistyön tekemisestä vuonna 1916 vaatimaan välitöntä itsenäisyyttä (katso pääsiäiskapina), siirto joka sai suuren sysäyksen vuoden 1918 asevelvollisuuskriisistä.
Shape of You
Shape of You on englantilaisen laulaja-lauluntekijän Ed Sheeranin single. Kappale julkaistiin digitaalisena latauksena 6. tammikuuta 2017. ”Shape of You” sijoittui sijalle 1. muun muassa Suomen virallisella singlelistalla, Britannian singlelistalla sekä Billboard Hot 100 -listalla.
Veljeni vartija (ooppera)
Veljeni vartija on Olli Kortekankaan säveltämä ooppera. Se on kotimainen tilausteos, joka kuvaa vuoden 1918 Suomea ja sisällissodan dramaattisia tapahtumia. "Veljeni vartijan" libreton on kirjoittanut Tuomas Parkkinen.
Ooppera kuvaa sodan tapahtumia kahden eri puolille ajautuvan sisaruksen, Amanda ja Eemil Rossin, tarinan kautta, ja se on henkilövetoinen, eeppinen, sinfoninen draama murskatuista unelmista, vaikeista valinnoista ja suurista tunteista. Musiikki ammentaa oopperan rikkaasta historiasta ja 1900-luvun alkupuolen musiikkityyleistä. Mukana on cakewalkia, torvisoittoa, melodisia aarioita, värikkäitä ensemble-kohtauksia ja dramaattisia kuoro-osuuksia.
"Veljeni vartija" -oopperan kantaesittää 16. helmikuuta 2018 Tampereen Ooppera Tampere-talossa, jossa produktion ohjauksesta vastaa Tuomas Parkkinen. Esityksiä on yhteensä kuusi. Päärooleissa esiintyvät sopraano Tuuli Takala ja baritoni Ville Rusanen. Tampere filharmonia -orkesteria johtaa Santtu-Matias Rouvali.
Veljeni vartija
Veljeni vartija viittaa Raamatun kohtaan , jossa Kain kieltää tietävänsä missä Abel on, ja kysyy "Olenko minä veljeni vartija?"
Siihen viittaavat:
Marks Teyn rautatieasema
Marks Teyn rautatieasema on rautatieasema Great Eastern Main Linen varrella Marks Teyssä, Essexissä. Se on myös Sudburyyn kulkevan Gainsborough Linen eteläinen pääteasema.
Asemaa käytti 523 218 matkustajaa kaudella 2015–2016.